laion/Wikipedia-Exotic huggingface dataset:
פרפור אפור

פרפור אפור (שם מדעי: Megaceryle alcyon) הוא מין עוף מים ממשפחת השלדגיים והוא חי ליד נהרות באמריקה הצפונית והוא קרוב משפחתו של הפרפור העקוד המצוי בישראל. אורכו של שלדג זה 28–35 סנטימטרים ומוטת כנפיו 48–58 סנטימטרים. הוא בעל נוצות כחולות בפלג גופו העליון ובכנפיים וראשו כחול ובעל ציצה מזדקרת. המקור אפור ומוארך והעיניים שחורות. הלחיים והגרון לבנים וכן פלג הגוף התחתון למעט כמה פסים חומים על החזה, דבר הבולט יותר אצל הנקבות. הזנב מתפצל כמו זנב סנונית. הפרפור מצוי ברחבי אמריקה הצפונית מקנדה בצפון ועד אמריקה המרכזית בדרום, ומצוי במגוון סביבות מחיה. באזורים הצפוניים הוא נודד דרומה בחורף. בכל האזורים הוא קשור למים או לאזורים לחים בהם הוא יכול להשיג מזון. הוא מצוי אפילו במים קפואים וגם לאורך החופים. הוא טורף המשתמש בעץ או בעמודים הקרובים למים ומשם מבחין בטרפו וצולל אליו במהירות מהאוויר. הוא חוטף מהמים דגים ומגוון גם בדו-חיים, סרטני נהרות קטנים, יונקים קטנים וזוחלים. זוג השלדגים מקננים בחור שהם מייצרים בעזרת מקורם, בגדת הנהר או בסלעים קרובים. הנקבה מטילה 8 ביצים בקן. מדיה וקבצים בנושא פרפור אפור בוויקישיתוף פרפור אפור, באתר ITIS (באנגלית) פרפור אפור, באתר NCBI (באנגלית) פרפור אפור, באתר Animal Diversity Web (באנגלית) פרפור אפור, בבסיס הנתונים ARKive (באנגלית) פרפור אפור, באתר Internet Bird Collection (באנגלית) פרפור אפור, באתר GBIF (באנגלית) פרפור אפור באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
שטח-ראשיים

שטח-ראשיים (שם מדעי: Platycephalidae) היא משפחת דגי גרם מסדרת העקרבנונאים הקרובה למשפחת העקרבנוניים. דגים אלה שוכבים רוב זמנם ומתחפרים בחול הימי. דגי ים אלה מצויים בעיקר בימים האינדו-פסיפיים, אך הצליחו להגר גם אל הים התיכון. אלו דגים בינוניים בגודלם מאורך עשרה ס"מ ליותר ממטר. הם בעלי ראשים מגודלים בצורת משולשים ועם עיניים בולטות. הם בעלי זוג סנפירי גב קוצניים ובעלי גוף מוארך. הם טורפים הניזונים מדגים אחרים ומסרטנים. הם אורבים להם קבורים בחול וכשטרף חולף מעליהם הוא נבלע מיד בפיהם הגדול. רוב זמנם הם נחים על קרקעית הים ויכולים לצלול עד עומק 300 מטרים מתחת למים. הם שוחים רק לעיתים נדירות. סוג ומין יחיד Ambiserrula jugosa Cociella Cymbacephalus סוג ומין יחיד Elates ransonnettii Grammoplites Inegocia סוג ומין יחיד Kumococius rodericensis סוג ומין יחיד Leviprora inops Onigocia סוג ומין יחיד תִּמְסְחָן רֹאשְׁתָן (Papilloculiceps longiceps) Platycephalus - בו המין שטח-ראש הודי ושטח-ראש בסנסי Ratabulus Rogadius סוג ומין יחיד Solitas gruveli Sorsogona Suggrundus Sunagocia Thysanophrys מדיה וקבצים בנושא שטח-ראשיים בוויקישיתוף שטח-ראשיים, באתר ITIS (באנגלית) שטח-ראשיים, באתר NCBI (באנגלית) שטח-ראשיים, באתר Animal Diversity Web (באנגלית) שטח-ראשיים, באתר האנציקלופדיה של החיים (באנגלית) שטח-ראשיים, באתר GBIF (באנגלית) שטח-ראשיים, באתר אנציקלופדיה בריטניקה (באנגלית)
מראשיה B

מראשיה B (ברוסית: Marussia B) הייתה סדרה של מכוניות ספורט שיוצרו על ידי יצרנית הרכב הרוסית מראשיה. הסדרה התחלקה לשני דגמים שכונו B1 ו-B2, שניהם היו דומים מאוד מבחינה טכנית, אך שונים מבחינת העיצוב החיצוני שלהם. לשני הדגמים היו את אותו המנוע, מאפיינים, מערכת מתלים, מערכת בלימה ומחיר (מחירו של כל רכב היה מעל ל-4,000,000 רובל או בקירוב 100,000 אירו או 85,000 לירות שטרלינג). אלו היו מכוניות הספורט הראשונות שיוצרו ברוסיה. הדגם B1 הוא הדגם הראשון בסדרת מכוניות אלו, ובנוסף הרכב הראשון שיוצר אי פעם על ידי חברת Marussia. מנועי המכונית לא מיוצרים ברוסיה, אלא באנגליה על ידי חברת קוסוורת' (Cosworth). חברת מארוסיה מתכוונת לייצר אך ורק 2999 יחידות של דגם זה. כוח המנוע נע בין 360 ל-420 כוחות סוס, הרכב יכול להגיע למהירות מקסימלית של 250 קמ"ש ולהאיץ מ-0 ל-100 קמ"ש ב-3.8 שניות. הדגם B2 הוא היורש של ה-B1, הוצג לראשונה בתערוכת רכב בפרנקפורט בשנת 2009. ההבדלים בין שני הדגמים הוא בעיצוב הדלתות ומכסה המנוע בלבד. לדגם B2 עיצוב חדשני יותר וגם פנים הרכב מפואר יותר. מכסה המנוע עוצב כך שהמתבונן ברכב מלפנים יראה את האות M שמזכירה את לוגו החברה. לרכב יש 420 כוחות סוס, מהירות מקסימלית של 310 קמ"ש, ושוב תאוצה מ-0 ל-100 קמ"ש ב-3.8 שניות. דגם זה הופיע בשני משחקי וידאו בסדרת Need For Speed שיצאו לאקרנים בשנת 2012 ו-2013. רק 12 עד 14 רכבים מדגם זה יוצרו עד לשנת 2014. מדיה וקבצים בנושא מראשיה B בוויקישיתוף
טרטורניסים

טרטורניסים (שם מדעי: Teratornithidae) היא משפחת עופות דורסים נכחדים שהיו קרובי משפחתם של הקונדוריים האמריקאים והשתייכו לסדרת הקונדוראים. עופות אלה נחשבים לעופות המעופפים הגדולים ביותר שהיו בכדור הארץ אי פעם. הגדול בטרטורניסים היה הארגנטוויס, שמוטת כנפיו הגיעה ל-7 מטרים, בהשוואה לעוף המעופף בעל הכנפיים הארוכות ביותר היום, אלבטרוס נודד, שמוטת כנפיו היא 3.56 מטרים. הוא גם הגיע למשקל 72 ק"ג. לשם השוואה, הגדולה שבעופות המעופפים היום היא חובה גדולה שמשקלה עד 11 ק"ג. עופות אלו עופפו בתקופת הפליסטוקן באמריקה הדרומית הקדומה וכנראה התנהגו כמו הקונדורים של ימינו. הם חיפשו נבלות בלהקות וניקרו בהם בעזרת המקור הכבד שעזר להם לנקר עורות של חיות גדולות ששהו במישורים. ישנם חוקרים המניחים שחלקם היו טורפים פעילים שאיימו על יצורים קטנים מהם ולא אכלו נבלות או גנבו טרף מטורפים אחרים. סוג טרטורניס (Teratornis) סוג איולורניס (Aiolornis) סוג ארגנטוויס (Argentavis) סוג Cathartornis סוג Oscaravis מדיה וקבצים בנושא טרטורניסים בוויקישיתוף טרטורניסים, באתר האנציקלופדיה של החיים (באנגלית) טרטורניסים, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
דין הפנר

דין הַפְנֶר (נולדה ב-18 באוגוסט 1996) היא שחקנית ישראלית. דין הפנר נולדה לרוברט ואריאלה, רופאים, ולה אחות ואח הקטנים ממנה. למדה במגמת תיאטרון בתיכון בליך ברמת גן. הפנר שירתה בצבא ההגנה לישראל בין השנים 2015–2017. בשנת 2005, לקחה חלק בפסטיגל גיבורי על, כילדת פסטיגל לצד אושרי כהן, יעל בר זוהר והראל סקעת. לאחר מכן השתתפה במספר פרסומות, והבולטת ביותר הייתה ל"טבעול" עם ענת וקסמן כשהייתה בת עשר בלבד. ב-2015, קיבלה תפקיד אורח בסדרת הנוער של ערוץ דיסני "כוכב הצפון", בתפקיד עדן. בשנת 2016 החלה לגלם את אמילי, אחד מהתפקידים הראשיים בעונה השישית של סדרת הנוער "ראש גדול" שעלתה לשידור ב-1 בינואר 2017 ושודרה ב-KidZ. באותה שנה השתתפה בסדרה "רון" בתור "שני הצעירה". החל מ-2017 משחקת דין תפקיד מרכזי בסדרת הנוער "כפולה" במשך חמש עונות, לצד נועה קירל, תובל שפיר ועומר דרור בתפקיד גאיה סבן - זמרת פופ וכוכבת מפורסמת, המתחרה בזמרת נועה קירל. הסדרה עלתה לשידור ב־1 בינואר 2018 בערוץ KidZ בחברות הלוויין Yes ו־HOT. לסדרה הופק מופע בהיכל מנורה מבטחים בת״א ב-2018, בו לקחה הפנר חלק מרכזי. לקראת עלייתה של העונה השלישית, נודע כי הפנר הולכת להנחות את התוכנית "כפולות" ביחד עם ריף נאמן, מעין תוכנית בידור המסכמת את אירועי השבוע בכפולה ובהשתתפות השחקנים מהסדרה. בשנת 2018 השתתפה בתפקיד אורח בסדרה הקומית "טרנינג" וגם בתפקיד אורח בסדרת הפשע מלכות. באותה השנה שיחקה גם במיני סדרה ״מעורבבים״. בשנת 2019 שיחקה את "בייבי" בקומדיה "זה לא הגיל". השתתפה בתפקיד אורח בסדרה "מורובוט" בו שיחקה את עצמה. החל מדצמבר 2019 משתתפת בסדרה "אחותי קפצה כיתה" בתור זוהר איציק. משנת 2020 לוקחת חלק בסדרה "אבא מטפלת". לסדרה כיום שש עונות והסדרה נגמרה. באותה שנה החלה להנחות בתוכנית "דין ואנג'ל" שמשודרת בערוץ דיסני ישראל יחד עם אנג'ל ברנס. בשנת 2020 החלה דין הפנר ללמוד משחק במסלול הלימודים המלא ב"בית הספר למשחק" של יורם לוינשטיין. משך המסלול כשלוש שנים. בשנת 2021 נודע כי דין הפנר תצטרף לעונה השלישית של הסדרה "פלמ"ח", בתפקיד המלכה אליזבת בצעירותה. משנת 2024 משחקת בהצגה "יומן חוף ברייטון" בתיאטרון "בית ליסין" בתפקיד "נורה". הפנר הייתה בזוגיות עם השחקן טל גרושקה מסוף שנת 2020 עד פברואר 2023. בסוף שנת 2023 חזרו השניים לזוגיות ובאפריל 2024 פורסם כי עברו לגור יחד בתל אביב. דין הפנר, ברשת החברתית פייסבוק דין הפנר, ברשת החברתית אינסטגרם דין הפנר, במיזם "אישים" לתיעוד היצירה הישראלית דין הפנר, במסד הנתונים הקולנועיים IMDb (באנגלית) דין הפנר, באתר "אידיבי", מאגר הידע העברי לקולנוע ישראלי ועולמי משה אבוטבול, דין הפנר חולמת על "ארץ נהדרת" והנחיה עם אסי עזר, פרוגי, 23 בפברואר 2020 שיר זיו, משה בן שמחון, דין הפנר: "נפגעתי כבר מבחורים, אבל אני יודעת שעדיין לא נשבר לי הלב", באתר ישראל היום, 7 בנובמבר 2019
יוג'ימבו

יוג'ימבו (יפנית: 用心棒) הוא סרט ג'ידאי גקי נודע של הבמאי היפני אקירה קורוסאווה, שהופק ב-1961. הסרט מגולל את סיפורו של רונין (טושירו מיפונה) המגיע לעיירה קטנה בה שני ראשי ארגוני פשע מאורגן מתחרים על עליונות. שני הראשים מנסים לשכור את הרונין כשומר ראש. אחת ההשפעות המרכזיות על עלילת הסרט היא ספרי הפשע של דשיל האמט, במיוחד "קציר הדמים" ו"מפתח הזכוכית". ליוג'ימבו ניתן המקום ה-95 רשימת 500 הסרטים הטובים אי פעם של מגזין אמפייר. יוג'ימבו היווה את הבסיס למערבון הספגטי מ-1964 בעבור חופן דולרים, בבימוי סרג'ו לאונה ובכיכובו של קלינט איסטווד (לאחר שקורוסאווה צפה ב"בעבור חופן דולרים" הוא שלח ללאונה מכתב בו נאמר "זהו סרט טוב מאוד, אך זה הסרט שלי") וב-1996 לרימייק הוליוודי בשם "הגבר שנשאר אחרון" בבימויו של וולטר היל ובכיכובו של ברוס ויליס. ב-1962 ביים קורוסאווה את סנג'ורו, סרט ההמשך ליוג'ימבו, גם הוא בכיכובו של מיפונה. מדיה וקבצים בנושא יוג'ימבו בוויקישיתוף "יוג'ימבו", במסד הנתונים הקולנועיים IMDb (באנגלית) "יוג'ימבו", באתר נטפליקס "יוג'ימבו", באתר AllMovie (באנגלית) "יוג'ימבו", באתר Rotten Tomatoes (באנגלית) "יוג'ימבו", באתר Box Office Mojo (באנגלית) "יוג'ימבו", באתר Metacritic (באנגלית) "יוג'ימבו", באתר אידיבי "יוג'ימבו", במסד הנתונים הקולנועיים KinoPoisk (ברוסית) יוג'ימבו, באתר אנציקלופדיה בריטניקה (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
דידיה קלו

דידייה קלו (בצרפתית: Didier Queloz; נולד ב-23 בפברואר 1966) הוא אסטרונום שווייצרי, פרופסור לאסטרופיזיקה באוניברסיטת קיימברידג' ובאוניברסיטת ז'נבה. בשנת 2013 היה מועמד לזכייה בפרס נובל לפיזיקה יחד עם מישל מאיור וג'פרי מרסי. בשנת 2017 זכה בפרס וולף בפיזיקה יחד עם מישל מאיור על הגילוי הראשון של כוכב הלכת החוץ-שמשי בשנת 1995. בשנת 2011 הוענק לו פרס חזית הידע. קלו הוא חתן פרס נובל לפיזיקה לשנת 2019, יחד עם ג'יימס פיבלס (50% מהפרס), אסטרופיזיקאי וקוסמולוג עיוני קנדי-אמריקני, ומישל מאיור, שווייצרי גם הוא. מדיה וקבצים בנושא דידיה קלו בוויקישיתוף דידיה קלו, באתר פרס נובל (באנגלית) דידיה קלו, באתר פרויקט הגנאלוגיה במתמטיקה דידיה קלו, באתר ResearchGate Didier Queloz, באתר קורסרה (באנגלית). Professor Didier Queloz, באתר אוניברסיטת קיימברידג' (באנגלית). משה נחמני, ‏הבחירה הקשה בנובל בפיסיקה: מגלי כוכבי לכת מחוץ למערכת השמש או חוזי קיומו של בוזון היגס?, באתר "הידען", 4 באוקטובר 2013. שירות הידען, ‏הוכרזו זוכי פרס וולף במדעים ובאמנות לשנת 2017, באתר "הידען", 3 בינואר 2017. לידר גרייב-לזי, Wolf Prize to be awarded to eight laureates from US, UK and Switzerland, באתר הג'רוזלם פוסט, ‏3 בינואר 2017 (באנגלית). ערך זה הוא קצרמר בנושא מדעי החלל ובנושא אישים. אתם מוזמנים לתרום לוויקיפדיה ולהרחיב אותו.
עונת 1980/1981 בלה ליגה

עונת 1980/1981 הייתה העונה ה-50 של לה ליגה שהיא הליגה הספרדית הבכירה בכדורגל. העונה החלה ב-6 בספטמבר 1980 והסתיימה ב-26 באפריל 1981. הליגה כללה 18 קבוצות. קבוצות שזכו במקום 15-17 יעברו בסוף העונה לליגת משנה. מליגת המשנה עלו ריאל מורסיה, אוססונה, וריאל ואיאדוליד. ריאל סוסיאדד זכתה בתואר וזאת בפעם הראשונה בתולדות המועדון. ריאל מורסיה, סלמנקה ואלמריה ירדו לליגת משנה בסוף העונה. "פרס פיצ'צ'י" למלך השערים של העונה הוענק: קיני (ספרד ספרד), ברצלונה, שכבש 20 שערים ב-30 משחקים. הוא זכה בתואר בפעם הרביעית בקריירה. "פרס זאמורה" לשוער הטוב ביותר הוענק: לואיס ארקונדה (ספרד ספרד), ריאל סוסיאדד, שספג 29 שערים ב-34 משחקים. הוא זכה בתואר בפעם השנייה ברציפות. פרס דון בלון הוענק על ידי העיתון דון בלון: הספרדי המצטיין: חבייר אורוטי (ספרד ספרד) הזר המצטיין: אולי שטיליקה (גרמניה גרמניה) מאמן העונה: אלברטו אורמאצ'אה (ספרד ספרד) נתונים מפורטים מאתר rsssf נתונים מפורטים מאתר bdfutbol
דן בוקשה

דן מיחאי בוקשה (ברומנית: Dan Mihai Bucșa; נולד ב-23 ביוני 1988) הוא כדורגלן רומני המשחק בסומסול קלוז' בעמדת הקשר ואף כמאמן הקבוצה. בוקשה התחיל את הקריירה שלו באוניראה דז' ולוצאפארול דז'. בשנת 2006 חתם בדינמו בוקרשט, בה שיחק עבור קבוצת המילואים של המועדון בה גם שימש כקפטן. ביולי 2009 הושאל לאוניברסיטאטה קלוז' מהליגה הרומנית השנייה עד לסיום העונה. בקיץ 2010 סיכם באריסול טורדה, אבל ברגע האחרון החליט לחזור לדינמו ולהילחם על מקומו בהרכב. ב-21 במרץ 2012 הוא ערך את הופעת הבכורה שלו בקבוצה הראשונה במשחק בליגה נגד אוצלול גאלאץ. בקיץ 2012 חתם בברגיש גלדבך מהליגה הרביעית בגרמניה. אחרי ארבעה חודשים בלבד, חזר לרומניה לקדנציה שנייה באוניברסיטאטה קלוז'. בדצמבר 2014 חתם בגיור מליגת העל ההונגרית עד לסיום העונה. ביולי 2015 חתם בטרגו מורש, אך כעבור זמן קצר שוחרר וחתם בפטרולול פלוישט עד לסיום העונה. בקיץ 2016 חתם בהפועל בני לוד מהליגה הלאומית. ביולי 2017 חזר לרומניה וחתם ביובנטוס בוקרשט, העולה החדשה לליגת העל הרומנית, אך כעבור זמן קצר חתם בקונקורדיה קיאז'נה. ב-13 בפברואר 2019 בוקשה חתם בפטרולול פלוישט. ב-1 בפברואר 2021, בוקשה הצטרף לסומסול קלוז' כמאמן-שחקן. דן בוקשה, באתר Transfermarkt דן בוקשה, באתר Soccerway דן בוקשה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דן בוקשה".
נגנית הגיטרה

נגנית הגיטרה הוא ציור שמן משנת 1672 מאת הצייר ההולנדי יאן ורמיר. הוא מוצג כיום בבית קנווד בלונדון. ב-23 בפברואר 1974 נגנב הציור מבית קנווד. מחזיקיו דרשו תשלום כופר של אוכל בשווי מיליון דולר שיסופק לתושבי האי גרנדה ולא הם יהרסו את הציור. ב-7 במאי 1974 נמצא הציור על ידי הסקוטלנד יארד בבית קברות בלונדון. הציור לא היה פגוע למעט סימני רטיבות, והוחזר לבית קנווד. Wieseman, Marjorie E., Vermeer and Music: The Art of Love and Leisure, National Gallery London, Yale University Press, 1st Edition, 2013. מדיה וקבצים בנושא נגנית הגיטרה בוויקישיתוף Million Is Sought for Stolen Vermeer, הניו יורק טיימס, 1974 ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
המוזיאון לארכאולוגיה של גזיאנטפ

המוזיאון לארכאולוגיה של גזיאנטפ (בטורקית: Gaziantep Arkeoloji Müzesi) הוא מוזיאון לארכאולוגיה השוכן בעיר גזיאנטפ בטורקיה. המוזיאון ידוע במיוחד באוסף הפסיפסים שלו, שרובם נחפרו בחפירות ארכאולוגיות בעיר הרומית העתיקה זאוגמה, שהייתה חלק ממלכת קומגנה. יתר התצוגות במוזיאון כוללות ממצאים מהתקופה הפלאוליתית, פריטים מתקופת הברונזה שנחפרו מהתקופות החתית, הפרסית, ההלניסטית והרומית, שנמצאו באתר ממלכת קומגנה, כולל פריטי זכוכית, מטבעות מהתקופה העו'תמאנית ומדליונים. ממצא נוסף הוא שלד של ממותה. ליד המוזיאון נמצא גן ובו מוצג מבחר של חפצי אבן, כולל מצבות מקומגנה, מצבות נוצריות ופסלים מהתקופה החתית. המוזיאון גם מנהל את המוזיאון הפתוח של מחצבת יסמק. המוזיאון נפתח לראשונה ב-1944 במבנה קהילתי מקומי. ב-1969 עבר המוזיאון למסגד "נורי מהמט פאשה". המוזיאון בצורתו הנוכחית נפתח בשנת 2005 ובהמשך הורחב לצורך תצוגת הפסיפסים שנמצאו בזאוגמה. שטח התצוגה של המוזיאון הוא 3,500 מ"ר. במוזיאון מוצגים כ-1,800 פריטים, המסודרים כרונולוגית ומשתייכים לאתרים בנפת גזיאנטפ וסביבתה. הפסיפסים מאורגנים באגף מיוחד המוקדש להם ושמו "מוזיאון הפסיפסים של זאוגמה" (Zeugma Mosaic Museum). אגף הפסיפסים נחשב למוזיאון הפסיפסים הגדול ביותר בעולם והוא נפתח ב-2011. שטח התצוגה שלו הוא כ-2,500 מ"ר. הממצאים הועברו למוזיאון לאחר שרוב שרידי העיר זאוגמה, שנוסדה על ידי סלאוקוס הראשון, הוצפו על ידי האגם שנוצר לאחר הקמת סכרים על הפרת (סכר בירג'יק) במסגרת פרויקט דרום-מזרח אנטוליה. האתר של זאוגמה נחפר מעט מאוד במהלך השנים. בשנות ה-90 של המאה ה-20 התגלתה בעיה של שוד עתיקות מהאתר, וממצאים הגיעו לידי מוזיאונים וידיים פרטיות. לאחר שהחל פרויקט לבניית סכרים על הפרת, היה ברור שחלקו הגדול של האתר יוצף ויעלם מתחת למים. בעקבות כך הוחלט להקים פרויקט להצלת הממצאים הארכאולוגיים ולהעבירם מהאתר. הפרויקט מומן על ידי ממשלת טורקיה, אוניברסיטאות אמריקאיות והמכון למדעי הרוח על שם פאקארד (אנ'). לפני בניית הסכרים נעשו מאמצי שימור רבים של השרידים באתר. כל ממצא שניתן לשמר ולהזיזו ממקומו, נחפר, כולל קירות פרסקאות ופסיפסים. חלק גדול מהממצאים הועברו למוזיאון שהוקם במיוחד כדי לשמר את הממצאים מהאתר. הממצאים באגף הם מהתקופה הרומית והביזנטית. בנוסף, הועברו מזאוגמה מזרקות פסלים ופסל ברונזה של אל המלחמה הרומי מרס. בשימור הממצאים עסק צוות של 50 איש. בנוסף לשיקום 2,453 מ"ר של פסיפסים, שוקמו 140 מ"ר של קירות עם פרסקאות, ארבע מזרקות מהתקופה הרומית, 20 עמודים מאבן גיר, ארבעה פסלים מאבן גיר, פסל מברונזה של האל מרס, מצבות קבורה, קברים ואלמנטים אדריכליים. חלק מהפסיפסים שהועברו, נפגעו במהלך השנים בעקבות שוד וביזה מהאתר הארכאולוגי. המוזיאון משקיע מאמצים בהגברת המודעות כנגד שוד וביזה של ממצאים ארכאולוגיים. הפסיפסים כוללים דמויות כמו אל הים פוסידון, דיוניסוס ואכילס. פסיפס מפורסם השייך לאוסף המוזיאון הוא פסיפס ראש של נערה עם זוג עיניים מובלטות במרכז הפסיפס, שקיבל את השם "הנערה הצוענייה". מדיה וקבצים בנושא המוזיאון לארכאולוגיה של גזיאנטפ בוויקישיתוף GAZIANTEP ZEUGMA MOSAIC MUSEUM, באתר historvius Gaziantep Arkeoloji Müzesi (בטורקית) הפסיפס נבחר לעטר את כריכת הדו"ח השנתי של קרן ויקימדיה לשנים 2010–2011 Gaziantep Arkeoloji Müzesi Secret Turk heroes of Zeugma Mosaic Museum, באתר דיילי ניוז, 3 בנובמבר 2011 Museum of Roman Mosaics to Open in Turkey, באתר luxurytravelmagazine
שמואל מונקס

שמואל מוּנקֶס (יידיש: מונקעס, לעיתים מכונה על שם עיר מוצאו: רֶבּ שמואל קאליסקער. חי במפנה המאה ה-19) היה מחסידי רבי שניאור זלמן מלאדי. בספרות ובפולקלור החב"די הוא מתואר כבדחן וגיבור סיפורי-שובבות רבים. סגנון ההומור שלו מלא בעיקר בסרקזם וביטול עצמי. על פי המסורת החב"דית, שמואל נולד יתום ונקרא על שם אביו, הוא גם התאלמן בגיל צעיר. היה אחד מחסידיו הראשונים של רבי שניאור זלמן מלאדי. מעיר מוצאו, קליסק, עבר מספר תחנות בחייו בערי רוסיה: ליוזנה, פולוצק ולבסוף ביישינקוביץ. למרות דמותו העממית (מקבילם החב"די של הרשל'ה אוסטרופולר ודומיו), ראו בו בחסידות חב"ד אחד מחשובי החסידים. הוא מכונה בתואר רֶבּ, וניתנה לבדיחותיו ומעשיותיו פרשנות הגיוגרפית הטומנת בהן עומק וכוונות נסתרות, לעיתים אף רוח הקודש ומעשי מופתים. חיים מאיר היילמאן, הביוגרף-מטעם של אדמו"רי חב"ד, כתב עליו בספרו 'בית רבי' שיצא לאור בסוף המאה ה-19: ”הרב החסיד המפורסם ר' שמואל זלה"ה מקאליסק (הנקרא בעולם בשם שמואל מונקעס) היה אדם גדול מאוד, חסיד גדול ועָרום ביראה, והיה חשוב מאוד אצל רבנו. דרכו והנהגתו ידוע ומפורסם בעולם, ולפי ראות עיניים - בשיגעון היה מתנהג, אך גם בזה ראו חכמתו הנפלאה עד למרבה”. מהסיפורים שנקשרו אודותיו, מתואר מונקס כאיש עליז ושובב, אך עם זאת בעל הדרת-פנים המעוטר בזקן ארוך, המסתודד תדיר בחצר רבי שניאור זלמן. לעיתים כשרבי שניאור זלמן נעדר ממשרדו, היה שמואל נכנס למשרד ומתחזה לרבו. אנשים שבאו להיפקד בעצה או בברכה ולא הכירו את הרבי, טעו לחשוב כי מדובר ברבי עצמו, ושמואל היה מעניק להם ברכה או סגולה בעלת משמעות הומוריסטית. מונקס שימש כבדחן בחתונת בתו של האדמו"ר האמצעי, שידועה כאחד האירועים המכוננים בחסידות כ"החתונה הגדולה בז'לובין" אשר בה השתתפו סב הכלה רבי שניאור זלמן מלאדי וסב החתן רבי לוי יצחק מברדיצ'ב ואדמו"רים נוספים. בחב"ד מפורסם שגם אדמו"רי חסידויות אחרות נאלצו להכיר בערכו: לפי האגדה ביקר פעם רבי שלמה מקרלין אצל בעל התניא בתשעה באב. שמואל מונקס עסק באותה שעה בזריקת קוצים על הקהל שהיה שקוע באמירת הקינות, וקוץ אחד פגע בזקנו של רבי שלמה. נענה ואמר: "בגלל אברכים כאלה נחרב בית המקדש!". למחרת יצאו רבי שלמה ורבי שניאור זלמן לשדה ונפנו לשמע יללת אדם, שמואל מונקס ישב שם בתוך בור מלא יתושים ונמלי אש עוקצניות ואמר קינות, נענה רבי שלמה ואמר: "בזכות אברכים כאלה יבנה בית המקדש!". על פי המסורת, ר' שמואל מונקס השפיע על בעל התניא להסכים למאסרו במבצר פטרופבלובסקיה ולא להסתתר מיד המשטר (המאסר שהוביל לחג הגאולה החב"די), באומרו שאם הוא רבי, הרי שאין לו ממה לחשוש, ואם לא, אכן ראוי שייאסר על התחזותו לרבי. החוקר יהושע מונדשיין טען, כי חלק מהסיפורים ששויכו אליו, ככל הנראה לא אירעו. הרב ישראל אלפנביין, חסידים הראשונים, ה'תשס"ה, חלק א' עמ' 68–76. זאב גינוסר, סודם של חסידים,. מקורות - אליעזר שטיינמן. פרק ב' - שמואל מונקס. בנימין ליפקין, שמח ומשמח, כי קרוב גיליון 85, עמוד 12 ואילך. הרב אליהו יוחנן גוראריה, תולדות שמואל מונקעס, אהלי שם, כפר חב"ד תשע"א, באתר אוצר החכמה יהושע מונדשיין, סיפורים וגלגוליהם שלא עשני גוי, פרק עד, שטורעם נט למה החסיד זרק סיר מלא אוכל לפח?, סרטון וידאו מהרב נחמיה וילהלם , אתר בית חב"ד, מגזין שבת פרש שמיני תשע"ו החסידות, יצחק אלפסי, 1974. הוצאת מעריב. עמ' 229 הילמן, בית רבי, עמ' 154 "ערום ביראה", מגזין מעיינותיך, גיליון 28. תשע"א. עמ' 26-31. רפאל נחמן הכהן, שמועות וסיפורים, כרך א' עמ' 38 הרב מנחם מנדל שניאורסון, רשימות, חוברת ד', עמ' 5 ועמ' 21 יהושע מונדשיין, סיפורים וגלגוליהם שלא עשני גוי, פרק עד, שטורעם נט
אייל אבן צור

אייל אבן צור (נולד ב-12 באוקטובר 1974 בתל אביב) הוא זמר, מלחין ומוזיקאי ישראלי. פרסומו הראשון בא כסולן להקת נעליים, ולאחר מכן פיתח קריירת סולו, לצד עבודה כאיש סאונד ומפיק מוזיקלי מצליח. אייל אבן צור, אחיו הצעיר של הזמר והיוצר שחר אבן צור ובנו של המתופף שמעון אבן צור, החל את דרכו המוזיקלית בתחילת שנות התשעים בלהקת "הבן של שכן" בה היה חבר גם פיטר רוט. הלהקה הוציאה שיר אחד בשם "NOBODY'S PERFECT" באלבום האוסף "החדש שני", והתפרקה. בשנת 1996 הקים אבן צור את הלהקה "נעליים" בה היה הזמר, כותב השירים והגיטריסט. יחד איתו היו חברים בלהקה עידו אגמון, אלעד קרן ואורן רביב. הלהקה הוציאה את אלבום הבכורה שלה, "נעליים", בשנת 1998 בהפקתו המוזיקלית של ירמי קפלן. האלבום כלל את הלהיטים "למה", "רע" ו"ריח". בשנת 1999 הוציאה "נעליים" מיני אלבום עם גרסת כיסוי לשיר של להקת משינה – "פולארויד". במקביל לפעילותו בלהקת "נעליים", ביסס אבן צור לבסס את מעמדו כאחד מאנשי הסאונד הבולטים בישראל. עבד עם ברי סחרוף, משינה, אסף אמדורסקי, מוניקה סקס, דנה ברגר ואחרים. בשנת 2001 יצא אלבומו של רמי פורטיס "חצי אוטומטי". אבן צור שהיה שותף לכתיבה, נגינה, עיבודים ולהפקה המוזיקלית של האלבום, יחד עם פורטיס. אבן צור גם היה טכנאי ההקלטה והמיקס באלבום, שכלל בין היתר את השירים "הדלת" ו"חצי אוטומטי". בשנת 2010 הוציא אייל אבן צור את אלבום הסולו הראשון שלו "לב 1". השיר הבולט באלבום היה הלהיט "גרה ממול". בשנת 2012 הפיק אבן צור את "אלישע בנאי וארבעים השודדים" – אלבום הבכורה של אלישע בנאי והשודדים, שכלל את הלהיטים "סן דייגו" ו"ברצלונה". בשנת 2014 הפיק מוזיקלית את אלבומה של להקת מוניקה סקס "מקצועות חופשיים", שכלל את השירים "שוב יורד אור חאקי אפרורי" ו"מרוב אהבה". בשנת 2016 הוציא אבן צור את אלבומו השני "בדרך לחירות", בו בלט השיר "שלוש קומות". באלבום מתארח שאנן סטריט בדואט "הכל טוב" אותו כתבו השניים ביחד. אלבומי סולו "לב 1" (2010) "בדרך לחירות" (2016) עם להקת "נעליים" נעליים (1998) פולארויד (1999) אלבומים בהפקתו רמי פורטיס - חצי אוטומטי (אלבום) (2001) אלישע בנאי - אלישע בנאי וארבעים השודדים (אלבום) (2012) מוניקה סקס - "מקצועות חופשיים (אלבום)" (2014) אייל אבן צור באתר Bellino אייל אבן צור, ברשת החברתית פייסבוק אייל אבן צור, סרטונים בערוץ היוטיוב אייל אבן צור, באתר שירונט אייל אבן צור, באתר אפל מיוזיק (באנגלית) אייל אבן צור, באתר ספוטיפיי אייל אבן צור, באתר MusicBrainz (באנגלית) אייל אבן צור, באתר Discogs (באנגלית) אייל אבן צור, דף שער בספרייה הלאומית אייל אבן צור, באתר בנדקמפ אייל אבן צור, באתר MOOMA (בארכיון האינטרנט) בן שלו, שחר ואייל אבן צור: "כשאבא ניגן, כל המסביב היה נעלם", באתר הארץ, 9 בפברואר 2020 חן לב, ‏הכרזת העצמאות: אייל אבן צור הפיק אלבום שני ומצא אהבה חדשה, באתר מעריב אונליין, 21 ביולי 2016
עונת 1981/1982 בלה ליגה

עונת 1981/1982 הייתה העונה ה-51 של לה ליגה שהיא הליגה הספרדית הבכירה בכדורגל. העונה החלה ב-19 בספטמבר 1981 והסתיימה ב-25 באפריל 1982. הליגה כללה 18 קבוצות. קבוצות שזכו במקום 15-17 יעברו בסוף העונה לליגת משנה. מליגת המשנה עלו קדיס, קאסטיון, וראסינג סנטנדר. ריאל סוסיאדד זכתה בתואר וזאת בפעם השנייה בתולדות המועדון. ריאל סוסיאדד זכתה גם בסופר קאפ הספרדי בפעם הראשונה והיחידה בהיסטוריית המועדון, לאחר ניצחון על ריאל מדריד 5-0 במפגש הכפול. קאסטיון, הרקולס וקדיס ירדו לליגת משנה בסוף העונה. "פרס פיצ'צ'י" למלך השערים של העונה הוענק: קיני (ספרד ספרד), ברצלונה, שכבש 26 שערים (הנתאם לנתונים הרשמיים של LFP 27 שערים) ב-32 משחקים. הוא זכה בתואר בפעם החמישית בקריירה. "פרס זאמורה" לשוער הטוב ביותר הוענק: לואיס ארקונדה (ספרד ספרד), ריאל סוסיאדד, שספג 33 שערים ב-34 משחקים. הוא זכה בתואר בפעם השלישית ברציפות. פרס דון בלון הוענק על ידי העיתון דון בלון: הספרדי המצטיין: מיגל טנדיו (ספרד ספרד) הזר המצטיין: אולי שטיליקה (גרמניה גרמניה) מאמן העונה: אלברטו אורמאצ'אה (ספרד ספרד) נתונים מפורטים מאתר rsssf נתונים מפורטים מאתר bdfutbol
סנאפטוק

סנאפטוק היא תוכנית טלוויזיה ישראלית המשודרת החל מ-1 בינואר 2017 בערוץ KidZ. את הסדרה מנחה השחקנית גאיה שליטא כץ. גאיה שליטא כץ מארחת מגוון של ידוענים ישראליים ומוכרים לילדים ונוער, והם משתפים אותה בתמונות שמופיעות בחשבון האינסטגרם שלהם, מה הם עושים בתמונות וכדומה. פינה בתוכנית היא 'כמה אתה קלישאת אינסטגרם?', בה שליטא כץ שואלת את הידוען שאלות שבסופו של דבר בוחנות אם הוא מכור לאינסטגרם או לא. דניאל מורשת נועה קירל אייל שיקרצי דנה זרמון דניאל גל יואב רוטמן גאיה גור אריה ירדן הראל שירה נאור טילטיל אדל בספלוב ארז שרון עדי אלון מיכאל הנגבי אדיר גץ קים אקאפי גיא פודוליץ' גיא קלי אור אדרי דין הפנר אגם בוחבוט שגיא ברייטנר נוי והדר קרקו ג'וי ריגר עדי שרון דר זוזובסקי אורי ששון ספיר בן רובי דודו ארז ריף נאמן רוסלנה רודינה לאון שניידרובסקי סטטיק ובן אל תבורי סנאפטוק, בפרויקט אישים לתיעוד הטלוויזיה הישראלית.